61967J0030
DOMSTOLENS DOM
AF 13. MARTS 1968
Industria Molitoria Imolese m.fl.
mod Rådet for De europæiske Fællesskaber
Sag 30/67
Processprog: Italiensk
Angående:
Spørgsmålet på sagens nuværende stade, om et søgsmål om annullation af artikel 2 og 3 i Rådets forordning nr. 128/67 af 13. juni 1967 om fastsættelse af priserne og de vigtigste afsætningscentre i kornsektoren for høståret 1967 — 68 samt denne forordnings bilag A og D, i det omfang disse bestemmelser og de nævnte bilag fastsætter afledte interventionspriser for blød hvede i afsætningscentrene Bologna og Ancona kan antages til realitetsbehandling.
Domskonklusion:
Sag 30/67 afvises.
Generaladvokatens forslag til afgørelse:
Den indsigelse om afvisning, som det sagsøgte ministerråd har rejst i henhold til procesreglementets artikel 91, er berettiget. Domstolen bør derfor afvise den af firma »Industria Molitoria Imolese« m.fl. anlagte sag.
Sammendrag
1.
En institutions retsakter — sager anlagt af private — forordning — mulighed for interne individuelle foranstaltninger i en forordning
(EØF-traktatens artikel 173, stk. 2 og artikel 189, stk. 2)
2.
En institutions retsakter — sager anlagt af private — regler om regional rækkevidde der ikke individuelt berører private
1.
En retsakt, der som helhed har karakter af forordning i betydningen af EØF-traktatens artikel 189, stk. 2, kan samtidig indeholde foranstaltninger, der retter sig til bestemte personer, således at disse berøres individuelt i den i traktatens artikel 173, stk. 3 forudsatte betydning.
Jf. sammendrag nr. 5 i de forenede sager 16 og 17/62, Sml. 1954-64, s. 359.
2.
Regler, hvis rækkevidde er begrænset til bestemte geografiske områder, berører ikke private i den i traktatens artikel 173, stk. 2 forudsatte betydning, dersom de inden for det enkelte område griber ind i interesserne hos grupper af forbrugere og handlende, der betegnes abstrakt og udelukkende kendetegnes ved deres virksomhed på markedet for de pågældende produkter.
Jf. sammendrag i de forenede sager 16 og 17/62, Sml. 1954 — 64, s. 359.